钦定古今图书集成/理学汇编/文学典/第099卷 > 汪本
## 钦定古今图书集成/理学汇编/文学典/第099卷 > 汪本

按《列朝诗集》，本字以正，歙人。正德丁卯乡荐，卒业南
雍，卒于北门桥寓舍。罗鹤子应为志其墓。歙人王寅
仲房撰《新都秀运集》，釆弘治、正德、嘉靖三朝之诗，人
满百人，诗逾三百，以正居首。仲房日以正童稚，性解
为诗，弱冠梃与，遂传高唱。若“愁边草木歇，梦里关山
多。”“有怀成远咏，无伴趁幽行。”“野草不媚世，沙鸥宁近
名”，然皆潜思取境，不落常情。新都自程学士克勤名
家，而人争相师法，君独尚友古人，“天不爱才，壮即夭
折”，惜哉！仲房自负知诗，而《序》言明诗始自弘治，则犹
未免为俗学也。